ውጭ ጉዳይ ሚንስትሩ ከሳውዲው ባለሃብት ጋር ተወያዩ
– የውጭ ጉዳይ ሚንስትር ዶ/ር ቴዎድሮስ አድሃኖም ከሳውዲ አረቢያ ግንባር ቀደም ባለሃብትከሆኑት ናጂብ አልሁዌይዲ ጋር መክረዋል፡፡ሚንስትሩ በአልጄሪያ የነበራቸውን ቆይታ ካጠናቀቁ  በኋላ ነው ዛሬ ሰኔ 25/2005 ሳውዲ የገቡት፡፡የውጭ ጉዳይ ሚኒስቴር እንዳስታወቀው  ባለሃብቱ ናጂብ አልሁዌይዲ ለሚንሴትሩ በሙዝ እርሻና በተለያዩ የኢንቨስትመንት መስኮች በመሰማራት ለአለም ገበያ ለማቅረብ ያላቸውን ፍላጎት ገልፀዋል፡፡ በትውልድ ኢትዮጵያዊው  የሆነት የሳውዲው  ኢንቨስተር  ናጂብ አልሁዌይዲ እንዳሉት የኢትዮጵያ  ሙዝ ጥራቱ ከፍተኛ የሆነና በአለም አቀፍ ገበያ ላይ ከፍተኛ ተቀባይነት ያለውበመሆኑ በዘርፉ ተሰማርተው ለአለም ገበያ ማቅረብ እንደሚፈልጉ ገልፀውላቸዋል፡፡የሳውዲ አረቢያ ባለሃብቶች በኢትዮጵያ  በተለያዩ ዘርፎች መዋዕለ ንዋያቸውን  ለማፍሰስ ፍላጎት እንዳላቸው በለሃብቱ ተናግረዋል፡፡ዶ/ር ቴዎድሮስም  በበኩላቸው በኢትዮጵያ  ስላሉ  ሌሎች የኢንቨስትመንት  አማራጮች ለናጂብ አልሁዌይዲ ገለጻ አድርገውላቸዋል ፡፡እንደ ኢሬቴድ ዘገባ ከመጨው የረመዳን ፆም በሁዋላም  ናጂብ አልሁዌይዲ ከሌሎች የሳውዲ አረቢያ ባለሃብቶች ጋር ወደ ኢትዮጵያ እንደሚመጡ  ቃል ገብተዋል፡፡